
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των μέσων απόδειξης της συνδρομής των προϋποθέ¬ 
σεων απαλλαγής από το φόρο μεταβίβασης ακινήτων κατά το 


ποσοστό που η αξία του αγοραζομένου ακινήτου καλύπτεται με 

εισαγωγή κεφαλαίων από την αλλοδαπή. 1 

Εσωτερική διάρθρωση του Τμήματος Ευρωπαϊκών Κοινοτήτων 
Διεθνών Σχέσεων και Εμπορικής Πολιτικής της Δ/νσης Αγροτι¬ 
κής Πολιτικής και Τεκμηρίωσης. 2 


Χρηματοδότηση από τον ΟΑΕΔ της Κοινότητας Μακύνειας Αιτω¬ 
λοακαρνανίας και των ΟΤΕΒ V αρδευτικού δικτύου Πεδιάδας 
Σερρών, II αρδευτικού δικτύου Πεδιάδας Σερρών, ΤΟΕΒ Βρυσα- 


κίου Ημαθίας, ΤΟΕΒ Καριώτισσας Πέλλας . 3 

Χρηματοδότηση από τον ΟΑΕΔ του Δήμου Ασπροπύργου και του 

ΤΟΕΒ Νησιού Ημαθίας .. · ·. 4 

Ανασυγκρότηση του Υπηρεσιακού Συμβουλίου Διοικητικού Προσω¬ 
πικού της Α.Β.Σ.Π. .*.. · · 5 

Μετονομασία - σύσταση - συγκρότηση και λειτουργία υπηρεσιακών 
συμβουλίων στο Εθνικό και Καποδιστριακό Πανεπιστήμιο Αθη¬ 
νών . 6 

Διορισμός Αναπληρωτών Συντονιστών Δ/ντών στον Ο.Δ.Ι.Ε. ... 7 
Σύσταση ίδιου Νομικού Προσώπου ,με το όνομα «Β' ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΡΙΚΑΛΩΝ» 
στο Δήμο Τρικκαίων . 8 



ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 1003781/47/0013 (1) 

Καθορισμός των μέσων απόδειξης της συνδρομής των προϋποθέσεων 
απαλλαγής από το φόρο μεταβίβασης ακινήτων κατά το ποσοστό 
που η αξία του αγοραζομένου ακινήτου καλύπτεται με εισαγωγή κε¬ 
φαλαίων από την αλλοδαπή. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις της περ. θ' του άρθρου 6 του Α.Ν. 
1521/1950 η οποία προστέθηκε με τις διατάξεις της παρ. 12 του άρ¬ 
θρου 24 του Ν. 1828/1989 (ΦΕΚ 2Α' 3.1.89) «Αναμόρφωση της φο¬ 
ρολογίας εισοδήματος και άλλες διατάξεις», αποφασίζουμε: 

1) Η ελληνική υπηκοότητα του εργαζόμενου στο εξωτερικό αποδει- 
κνύεται από το δελτίο της ταυτότητάς του ή από ελληνικό διαβατήριο ή 
από βεβαίωση του οικείου δήμου ή κοινότητας στα δημοτολόγια του 
οποίου είναι γραμμένος. 

Η επί τριετία απασχόλησή του με εξηρτημένη εργασία στο εξωτερικό 


αποδεικνύεται με την προσκόμιση βεβαίωσης του εργοδότη του θεωρη¬ 
μένη για το γνήσιο της υπογραφής από την πλησιέστερη προς τον τόπο 
της εργασίας του Ελληνικής Προξενικής Αρχής στην οποία θα αναγρά¬ 
φεται ότι ο μισθός του καταβλήθηκε σε ξένο νόμισμα. 

Εάν οι Έλληνες που εργάστηκαν ή εργάζονται στο εξωτερικό είναι 
ασφαλισμένοι σε ασφαλιστικό οργανισμό του εξωτερικού για την από¬ 
δειξη του χρόνου εργασίας τους στο εξωτερικό αντί της βεβαίωσης του 
εργοδότη τους μπορούν να προσκομίσουν βεβαίωση του ασφαλιστικού 
τους οργανισμού θεωρημένη από την πλησιέστερη προς τον τόπο εργα¬ 
σίας τους Ελληνική Προξενική Αρχή ή από τα τυχόν υπάρχοντα εκεί 
κλιμάκια του Υπουργείου Εργασίας. Στη βεβαίωση αυτή θα αναγράφε¬ 
ται ότι ο μισθός τους καταβλήθηκε σε ξένο νόμισμα. 

Προκειμένου για δημόσιους υπαλλήλους που εργάζονται σε ελληνικές 
υπηρεσίες του εξωτερικού αρκεί βεβαίωση της υπηρεσίας τους για την 
επί τριετία τοποθέτηση και παραμονή τους στις υπηρεσίες του εξωτερι¬ 
κού, στην οποία θα αναγράφεται ότι ο μισθός τους καταβλήθηκε σε ξένο 
νόμισμα. 

2) Η ιδιότητα του Έλληνα ναυτικού αποδεικνύεται είτε με το ναυτικό 
του φυλλάδιο, είτε με πιστοποιητικό της υπηρεσίας ναυτικών μητρώων 
του Υπουργείου Εμπορικής Ναυτιλίας. 

Η επί τριετία υπηρεσία του με την ιδιότητα του ναυτικού σε πλοία με 
Ελληνική ή ξένη σημαία συμβεβλημένων, όμως με το ΝΑΤ, που εκτε- 
λούν πλόες εξωτερικού, αποδεικνύεται με πιστοποιητικό της υπηρεσίας 
ναυτικών μητρώων του Υπουργείου Εμπορικής Ναυτιλίας. 

Η τριετής πραγματική υπηρεσία των Ελλήνων ναυτικών σε πλοία με 
ξένη σημαία που δεν είναι συμβεβλημένα με, το ΝΑΤ αποδεικνύεται με 
την προσκόμιση βεβαίωσης θαλάσσιας υπηρεσίας, που εκδίδεται από 
τον πλοίαρχο, θεωρημένη, για την ακρίβεια αυτής, από Ελληνική προ¬ 
ξενική ή Λιμενική αρχή. ' 

3) Η ιδιότητα του ομογενούς αποδεικνύεται με κάθε μέσο. Ενδει¬ 
κτικά δε: 

α) Από τα στοιχεία του διαβατηρίου. 

β) Με πιστοποιητικό της Ελληνικής Προξενικής Αρχής. 

γ) Με βεβαίωση Ελληνικής Κοινότητας του Εξωτερικού θεωρημένης 
από Ελληνική Προξενική Αρχή. 

δ) Με πιστοποιητικό της υπηρεσίας αλλοδαπών του Υπουργείου Δημ. 
Τάξης ή του Υπουργείου Εξωτερικών ή οποιασδήποτε άλλης Ελληνικής 

Αρχής· 

Η επί τριετία εγκατάσταση του ομογενούς στην αλλοδαπή πιστο¬ 
ποιείται με κάθε μέσο. Ενδεικτικά δε: 

α) Από τα στοιχεία του διαβατηρίου του. 

β) Με πιστοποιητικό της Ελληνικής Προξενικής Αρχής. 

γ) Με βεβαίωση Ελληνικής Κοινότητας του εξωτερικού θεωρημένης 
από την Ελληνική Προξενική Αρχή. 

δ) Με πιστοποιητικό οποιασδήποτε αρμόδιας ελληνικής ή αλλοδαπής 
δημόσιας αρχής. 

4) Η εισαγωγή κεφαλαίων από την αλλοδαπή αποδεικνύεται: 

α) Σε περίπτωση εισαγωγής κεφαλαίων σε συνάλλαγμα μέσω Τρα- 

πέζης με την προσκόμιση υπηρεσιακού σημειώματος της Τράπεζας δια 
μέσου της οποίας πραγματοποιήθηκε η αγορά του συναλλάγματος στο 
οποίο θα αναγράφεται η ένδειξη «Μοναδική βεβαίωση». 

Αν αυτός που δραχμοποιεί το συνάλλαγμα δεν είναι και ο δικαιούχος 
του συναλλάγματος και δεν δηλώσει το όνομα εκείνου για λογαριασμό 
του οποίου το δραχμοποιεί, ώστε να αναγραφεί το όνομα του δικαιούχου 
στη μοναδική βεβαίωση, η έλλειψη αυτή αναπληρώνεται με βεβαίωση 
της Τράπεζας που δραχμοποιεί το συνάλλαγμα πάνω στο σώμα της μο¬ 
ναδικής βεβαίωσης εφόσον η Τράπεζα αυτή διαθέτει στοιχεία για το 
όνομα του δικαιούχου του συναλλάγματος. Σε περίπτωση εισαγωγής 
συναλλάγματος από ναυτιλιακές επιχειρήσεις ή από πράκτορές τους, το 
ποσό που αναλογεί σε εξόφληση αμοιβών ελλήνων ναυτικών που υπηρε¬ 
τούν σε πλοία των επιχειρήσεων αυτών, δραχμοποιείται στο όνομα των 
δικαιούχων και εκδίδεται από την Τράπεζα σχετική μοναδική βεβαίωση 
στο όνομα, καθενός από αυτούς. 

Σε περίπτωση εισαγωγής συναλλάγματος από ελληνικές τεχνικές 
εταιρείες, που αναλαμβάνουν την εκτέλεση τεχνικών έργων στην αλλο¬ 
δαπή ή από ελληνικές επιχειρήσεις που εδρεύουν ή διατηρούν υποκατά¬ 
στημα στο εξωτερικό το ποσό που αντιστοιχεί στην εξόφληση αμοιβών 
ελλήνων εργατοϋπαλλήλων, που απασχολούνται από τις εταιρείες αυτές 
στην αλλοδαπή ο μισθός των οποίων προβλέπεται να καταβάλλεται σε 
ξένο νόμισμα, δραχμοποιείται στο όνομα των δικαιούχων και εκδίδεται 
από την Τράπεζα της Ελλάδας η σχετική μοναδική βεβαίωση στο όνομα 
του καθένα από αυτούς. 

β) Σε περίπτωση εισαγωγής κεφαλαίων σε συνάλλαγμα μέσω ταχυ¬ 
δρομείου μοναδική βεβαίωση εισαγωγής συναλλάγματος αποτελεί το 
απόκομμα της οικείας επιταγής, το οποίο για διασφάλιση των συμφερό¬ 
ντων του δημοσίου πρέπει να περιέχει τις ακόλουθες ευκρινείς και ευα¬ 
νάγνωστες ενδείξεις. 

Στην μπροστινή πλευρά: 
α) ποσό σε ξένο νόμισμα 
β) ονοματεπώνυμο αποστολέα 
γ) γραφείο ή ημερομηνία αποστολέα και 
δ) κωδικό αριθμό γραφείου αποστολής. 

Στην πίσω πλευρά (είτε εντύπως είτε με σφραγίδα και ιδιόχειρη συ¬ 
μπλήρωση). 

α) τη φράση «ΜΟΝΑΔΙΚΗ ΒΕΒΑΙΩΣΗ» 

β) το ονοματεπώνυμο του δικαιούχου δηλαδή αυτού στον οποίο κα¬ 
ταβλήθηκε το συνάλλαγμα που δραχμοποιήθηκε γ) το ποσό σε δραχμές 
δ) τον αριθμό της επιταγής εξωτερικού 

ε) στρογγυλή σφραγίδα (σήμαντρο), στην οποία θα αναγράφονται: το 
ταχυδρομικό γραφείο και η ημερομηνία πληρωμής της επιταγής, κα¬ 
θώς και ο κωδικός αριθμός του Γραφείου πληρωμής. 

γ) Για κεφάλαια που εισάγονται απευθείας σε ξένα νομίσματα, χρυσό 
κ.λπ. με την προσκόμιση μοναδικού αντιγράφου πρωτοκόλλου εξετά- 
σεως αποσκευών της τελωνειακής αρχής που έκανε τον έλεγχο η μονα¬ 
δική βεβαίωση της Υπηρεσίας Προστασίας Εθνικού Νομίσματος μαζί 
με σχετική βεβαίωση της Τράπεζας ή του επίσημου χρηματιστού οι 
οποίοι προέβησαν στην εξαργύρωσή τους. 

δ) Για την εισαγωγή συναλλάγματος μέσω του Ιδρύματος Κοινωνι¬ 
κών Ασφαλίσεων (ΙΚΑ) για την πληρωμή συντάξεων αλλοδαπών ασφα¬ 
λιστικών φορέων σε Έλληνες που εργάστηκαν στην αλλοδαπή με την 
προσκόμιση μοναδικής βεβαίωσης του Υποκαταστήματος μέσω του 
οποίου πραγματοποιήθηκε η δραχμοποίηση του συναλλάγματος ή της 
αρμόδιας Δ/νσης της Κεντρικής Διοίκησης του ΙΚΑ η οποία υπογράφε¬ 
ται από τον προϊστάμενο της υπηρεσίας του εξέδωσε αυτή. 

ε) Η προέλευση του συναλλάγματος από κοινό λογαριασμό πιστο¬ 
ποιείται από την αλλοδαπή τράπεζα που αποστέλλει το συνάλλαγμα. 

στ) ·Η εισαγωγή συναλλάγματος στο όνομα του πληρεξουσίου του 
. ομογενούς ναυτικού ή εργάτη γίνεται δεκτή, εφόσον, η αγορά του ακινή¬ 
του πραγματοποιείται στο όνομα του εντολέως και αποδεικνύεται η 
αποστολή του συναλλάγματος από αυτόν. 

Αθήνα, 18 Ιανουάριού 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΙΟΒΟΛΑΣ 


Αριθ. 267322 (2) 

Εσωτερική διάρθρωση του Τμήματος Ευρωπαϊκών Κοινοτήτων Διε¬ 
θνών Σχέσεων και Εμπορικής Πολιτικής της Δ/νσης Αγροτικής Πο¬ 
λιτικής και Τεκμηρίωσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγ. 4 του άρθρου 2 του Ν. 51/75 (ΦΕΚ 125/Α/75) 
«περί αναδιοργανώσεως των δημοσίων πολιτικών υπηρεσιών». 

β) Των άρθρων, 2 παράγρ. 1γ και 2γ και 48Γ’ του Π.Δ. 402/88 
(ΦΕΚ 187/Α/88) «Οργανισμός του Υπουργείου Γεωργίας». 

2. Σχετική πρόταση του Τμήματος Ευρωπαϊκών Κοινοτήτων Διε¬ 
θνών Σχέσεων και Εμπορικής Πολιτικής της Δ/νσης Αγροτικής Πολιτι¬ 
κής και Τεκμηρίωσης, αποφασίζουμε: 

1. Συνιστούμε στο Τμήμα Ευρωπαϊκών Κοινοτήτων Διεθνών Σχέ¬ 
σεων και Εμπορικής Πολιτικής της Δ/νσης Αγροτικής Πολιτικής και 
Τεκμηρίωσης, Γραφείο Σχέσεων με τις Σοσιαλιστικές Χώρες και αρμο¬ 
διότητα στα πιο κάτω θέματα: 

α. Ο χειρισμός της σύναψης διμερών σχέσεων και συμφωνιών εμπο¬ 
ρικής, τεχνικής και επιστημονικής συνεργασίας στον αγροτικό τομέα με 
τις σοσιαλιστικές χώρες και η παρακολούθηση της εφαρμογής τους, σε 
συνεργασία με συναρμόδια Υπουργεία, υπηρεσίες και φορείς. 

β. Η υποστήριξη των ελληνικών συμφερόντων στην ανάπτυξη και 
εξέλιξη των διμερών σχέσεων και των συμφωνιών με τις σοσιαλιστικές 
χώρες, σε συνεργασία με τις αρμόδιες υπηρεσίες και φορείς. 

γ. Η παρακολούθηση των εξωτερικών σχέσεων της ΕΟΚ με τα 
κράτη της ΚΟΜΕΚΟΝ ή και άλλες σοσιαλιστικές χώρες που δεν μετέ¬ 
χουν σ’ αυτήν, στον τομέα της εμπορικής πολιτικής και η διατύπωση ει¬ 
σηγήσεων για τη διαμόρφωση των ελληνικών θέσεων. 

2. Του Γραφείου Σχέσεων με τις Σοσιαλιστικές χώρες προΐστανται 
υπάλληλοι των κλάδων ΠΕΙ Γεωπονικού ή ΠΕ10 Οικονομικού ή ΠΕ9 
Διοικητικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Φεβρουάριου 1989 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. 30098 (3) 

Χρηματοδότηση από τον ΟΑΕΔ της Κοινότητας Μακύνειας Αιτωλοα¬ 
καρνανίας και των ΟΤΕΒ V αρδευτικού δικτύου Πεδιάδας Σερρών, 
II αρδευτικού δικτύου Πεδιάδας Σερρών, ΤΟΕΒ Βρυσακίου Ημα¬ 
θίας, ΤΟΕΒ Καριώτισσας Πέλλας. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθμ. 32309/10.10.88 κοινή απόφαση των Υπουργών 
Εθνικής Οικονομίας και Εργασίας «Έγκριση διάθεσης ποσού 
650.000.000 δρχ. από κεφάλαια του ΟΑΕΔ για την εκτέλεση κοινω¬ 
φελών έργων». 

3. Το υπ’ αριθμ. 102305/17.1.89 έγγραφο του ΟΑΕΔ με το οποίο 
μας υπέβαλε απόσπασμα πρακτικού της 2/10.1.89 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για χρηματοδότηση εκ μέρους του ΟΑΕΔ της Κοινότητας 
Μακύνειας Αιτωλ/νίας και των ΤΟΕΒ V αρδευτικού δικτύου Πεδιάδας 
Σερρών, II αρδευτικού δικτύου Πεδιάδας Σερρών, ΤΟΕΒ Βρυσακίου 
Ημαθίας και ΤΟΕΒ Καρυώτισσας Πέλλας, με τα ποσά των 6.855.000 
δρχ., 5.025.000 δρχ., 21.750.000 δρχ., 1.350.000 δρχ. και 
1.749.000 δρχ., αντίστοιχα, με τη μορφή συνεισφοράς για την εκτέ¬ 
λεση κοινωφελών έργων προς απασχόληση ανέργων, αποφασίζουμε: 

Εγκρίνουμε το χορήγηση των παρακάτω ποσών με τη μορφή συνει¬ 
σφοράς, στους αντίστοιχους φορείς για την εκτέλεση κοινωφελών έργων 
προς απασχόληση ανέργων. 

1. Κοινότητα Μακύνειας Αιτωλ/νίας: ποσό έξι εκατομμυρίων οκτα¬ 
κόσιων πενήντα πέντε χιλιάδων (6.855.000) δρχ. προς απασχόληση 
εκατόν δέκα επτά (117). ανέργων. 

Περιγραφή έργων 

Κατασκευή αίθουσας Νηπιαγωγείου Μακύνειας, Διαμόρφωση - Τσι- 
μεντόστρωση Πλατείας Ρίζας, Μικρά έργα. Επεμβάσεις, διαμορφώσεις 
σε κοινόχρηστους χώρους. Επιδιόρθωση, Συντήρηση Δημοτικών Σχο¬ 
λείων Μακύνειας. Κατασκευή αίθουσας πολιτιστικού Κέντρου και αγρο¬ 
τικού ιατρείου στη Ρίζα. Συντήρηση και επέκταση αρδευτικών αυλά- 
κων. Συντήρηση, χαλικόστρωση δρόμων της Κοινότητας. Διαμόρφωση 
χώρου γηπέδου Μπάσκετ. Συντήρηση, επέκταση δικτύου ύδρευσης της 
Κοινότητας Μακύνειας. Ανασκαφές Ακρόπολης και Θεάτρου Αρχαίας 
Μακύνειας. Καθαριότητα κοινοχρήστων χώρων. Διαμόρφωση, Τσιμε- 
ντόστρωση πλατείας Κοινοτικού Καταστήματος. 

Για την κατασκευή των παραπάνω έργων θ’ απαιτηθεί το ποσό των 
δέκα οκτώ εκατομμυρίων τετρακοσίων πενήντα χιλιάδων 
(18.450.000) δρχ. και θα πραγματοποιηθούν συνολικά τέσσερις χιλιά¬ 
δες πεντακόσια εβδομήντα (4.570) ημερομίσθια. 

2. ΤΟΕΒ V αρδευτικού δικτύου Πεδιάδας Σερρών: ποσό πέντε εκα¬ 
τομμυρίων είκοσι πέντε χιλιάδων (5.025.000) δρχ. προς απασχόληση 
είκοσι πέντε (25) ανέργων. 

Περιγραφή έργου 

Συντήρηση και λειτουργία των τεχνικών έργων του V αρδευτικού δι¬ 
κτύου Σερρών. 

Για την κατασκευή του παραπάνω έργου θ’ απαιτηθεί το ποσό των 
έντεκα εκατομμυρίων εννιακοσίων ενενήντα οκτώ χιλιάδων 
(11.998.000) δρχ. και θα πραγματοποιηθούν συνολικά τρεις χιλιάδες 
τριακόσια πενήντα (3.350) ημερομίσθια. 

3. ΤΟΕΒ II αρδευτικού δικτύου Πεδιάδος Σερρών: ποσό είκοσι ενός 
εκατομμυρίων επτακοσίων πενήντα χιλιάδων (21.750.000) δρχ. προς 
απασχόληση εκατόν τριάντα πέντε (135) ανέργων. 

Περιγραφή έργου 

Συντήρηση και συμπλήρωση του II αρδευτικού δικτύου. Για την κα¬ 
τασκευή του παραπάνω έργου θ’ απαιτηθεί το ποσό των 64.150.000 
δρχ. και θα πραγματοποιηθούν συνολικά 14.500 ημερομίσθια. 

4. ΤΟΕΒ Βρυσακίου Ημαθίας: ποσό ενός εκατομμυρίου τριακοσίων 
πενήντα χιλιάδων (1.350.000) δρχ. προς απασχόληση πενήντα (50) 
ανέργων. 

Περιγραφή έργου 

Συντήρηση αρδευτικού και στραγγιστικού δικτύου. 

Για την κατασκευή του παραπάνω έργου θ’ απαιτηθεί το ποσό των 
τριών εκατομμυρίων εξήντα χιλιάδων (3.060.000) δρχ. και θα πραγ¬ 
ματοποιηθούν συνολικά εννιακόσια (900) ημερομίσθια. 

5. ΤΟΕΒ Καρυώτισσας Πέλλας: ποσό ενός εκατομμυρίου επτακο¬ 
σίων σαράντα εννέα χιλιάδων (1.749.000) δρχ. προς απασχόληση πε¬ 
νήντα (50) ανέργων. 

Περιγραφή έργου 

Συντήρηση έργων των αρδευτικών δικτύων Αγίου Λουκά και Μπαλί- 
ταας έτους 1989. 

Για την κατασκευή του παραπάνω έργου θ’ απαιτηθεί το ποσό των 
τεσσάρων εκατομμυρίων εξακοσίων εξήντα τεσσάρων χιλιάδων 
(4.664.000) δρχ. και θα πραγματοποιηθούν συνολικά χίλια εκατόν 
εξήντα έξι (1.166) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η υπ’ αριθμ. 32733/22.12.88 
κοινή απόφαση των Υπουργών Εθνικής Οικονομίας και Εργασίας 
(ΦΕΚ 951/τ.Β’/30.12.88). 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 7 Φεβρουάριου 1989 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

-φ- 


Αριθ. 30149 (4) 

Χρηματοδότηση από τον ΟΑΕΔ του Δήμου Ασπροπύργου και του 
ΤΟΕΒ Νησιού Ημαθίας. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθμ. 32309/10.10.88 κοινή απόφαση των Υπουργών 
Εθνικής Οικονομίας και Εργασίας «Έγκριση διάθεσης ποσού 
650.000.000 δρχ. από κεφάλαια του ΟΑΕΔ για την εκτέλεση κοινω¬ 
φελών έργων». 

3. Το υπ’ αριθμ. 30149/20.1.89 έγγραφο του ΟΑΕΔ με το οποίο 
μας υπέβαλε απόσπασμα πρακτικού της υπ’ αριθμ. 1/4.1.89 συνεδρία¬ 
σης του Διοικητικού Συμβουλίου του, κατά την οποία αποφασίστηκε η 
υποβολή πρότασης για χρηματοδότηση εκ μέρους του ΟΑΕΔ του Δήμου 
Ασπροπύργου και του ΤΟΕΒ Ημαθείας, με τα ποσά των 6.000.000 
δρχ. και 1.828.000 δρχ. αντίστοιχα με τη μορφή συνεισφοράς για την 
εκτέλεση κοινωφελών έργων προς απασχόληση ανέργων, αποφασί¬ 
ζουμε: 

Εγκρίνουμε το χορήγηση των παρακάτω ποσών με τη μορφή συνει¬ 
σφοράς, στους αντίστοιχους φορείς για την εκτέλεση κοινωφελών έργων 
προς απασχόληση ανέργων. 

1. Δήμο Ασπροπύργου: ποσό έξι εκατομμυρίων (6.000.000) δρχ. 
προς απασχόληση είκοσι ενός (21) ανέργων. 

Περιγραφή έργου: 

Πλακόστρωση πεζοδρομίων εντός της πόλης Ασπροπύργου. 

Για την κατασκευή του παραπάνω έργου, θ’ απαιτηθεί το ποσό των 
τριάντα επτά εκατομμυρίων (37.000.000) δρχ. και θα πραγματοποιη¬ 
θούν συνολικά τέσσερις χιλιάδες (4.000) ημερομίσθια. 

2. ΤΟΕΒ Νησιού Ημαθίας: ποσό ενός εκατομμυρίου οκτακόσιων εί¬ 
κοσι οκτώ χιλιάδων (1.828.000) δρχ. προς απασχόληση πενήντα (50) 
ανέργων. 

Περιγραφή έργου: 

Συντήρηση αρδευτικού και στραγγιστικού δικτύου Νησιού Ημαθίας. 

Για την κατασκευή του παραπάνω έργου θ’ απαιτηθεί το ποσό των 
τριών εκατομμυρίων εξακοσίων πενήντα επτά χιλιάδων (3.657.000) 
δρχ. και θα πραγματοποιηθούν συνολικά χίλια διακόσια δέκα εννέα 
(1.219) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 

όρους και προϋποθέσεις που ορίζει η υπ’ αριθμ. 32733/22.12.88 
κοινή απόφαση των υπουργών Εθνικής Οικονομίας και Εργασίας (ΦΕΚ 
951/τ.Β'/30.12.88). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

-♦- 

Αριθ. Β1/120 (5) 

Ανασυγκρότηση του Υπηρεσιακού Συμβουλίου Διοικητικού Προσωπι¬ 
κού της Α.Β.Σ.Π. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) τις διατάξεις του άρθρου 14 παρ. 7 και 8 του Ν. 1586 (ΦΕΚ 37 
Α') και β) τη γνώμη της συγκλήτου της Α.Β.Σ. Πειραιά (συνεδρία 
19.10.88), αποφασίζουμε: 

1) Ανασυγκροτείται το Υπηρεσιακό Συμβούλιο του Διοικητικού Προ¬ 
σωπικού της Α.Β.Σ.Π., που προβλέπεται από το άρθρο 5 της απόφασης 
ΣΤ5/14/1982 (ΦΕΚ 435 Β') και ορίζεται εφεξής ως ακολούθως: 

α) Ο Πρύτανης του Ιδρύματος ως Πρόεδρος, με αναπληρωτή του τον 
Αντιπρύτανη Ακαδημαϊκών Υποθέσεων και Προσωπικού. 

β) Ένα (1) μέλος ΔΕΠ του Ιδρύματος που ορίζεται με τον αναπλη- 

ρωτή του από τη Σύγκλητο. 

γ) Ένα (1) μόνιμο υπάλληλο με βαθμό Α' προϊστάμενο Δ/νσης που 
ορίζεται με τον αναπληρωτή του, μόνιμο υπάλληλο με βαθμό Α' και αν 
δεν υπάρχει από ένα μόνιμο υπάλληλο με Α’ βαθμό που ορίζεται μαζί με 
τον αναπληρωτή του, μόνιμο υπάλληλο με βαθμό Α' από τη Σύγκλητο. 

5) Δύο (2) αιρετούς εκπροσώπους των διοικητικών υπαλλήλων που 
εκλέγονται μαζί με τους αναπληρωματικούς με άμεση καθολική και μυ¬ 
στική ψηφοφορία, κατά τα ειδικότερα οριζόμενα στην υπουργική από¬ 
φαση ΔΙΚΠΡ/Φ80/30/8703/1988 (ΦΕΚ 684 τ.Β'). 

2. Τα μέλη του συμβουλίου ορίζονται με πράξη του Πρύτανη, που δεν 
δημοσιεύεται στην εφημερίδα της Κυβερνήσεως. 

3. Καθήκοντα γραμματέα του συμβουλίου ασκεί διοικητικός υπάλ¬ 
ληλος του ιδρύματος, που ορίζεται με τον αναπληρωτή του από το πρυ- 
τανικό συμβούλιο. 

4. Για τις αρμοδιότητες και του τρόπο λειτουργίας του συμβουλίου 
εφαρμόζονται οι διατάξεις που ισχύουν κάθε φορά για τα υπηρεσιακά 
συμβούλια των δημοσίων υπαλλήλων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1989 

ΟΙ ΥΓΚί^ΓΟΙ 

ΠΡΟΕΔΡΙΑΣ ΕΘΝΙΚΗΣ ΠΑΙΔΕΙΑΣ 

ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΓ. ΚΟΥΤΣΟΓΙΩΡΓΑΣ _ ΓΙΩΡΓΟΣ ΠΑΠΑΝΔΡΕΟΥ 
-♦- 

Αριθ. Β1/121 (6) 

Μετονομασία - σύσταση - συγκρότηση και λειτουργία υπηρεσιακών συμ¬ 
βουλίων στο Εθνικό και Καποδιστριακό Πανεπιστήμιο Αθηνών. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

α) Του άρθρου 7 και 8 του Π.Δ. 611/1977 (ΦΕΚ 198 τ.Α') 

β) Του άρθρου 14 παρ. 8 του Ν. 1586/1985 (ΦΕΚ 37 Α'), αποφα¬ 
σίζουμε: 

1. Το υπηρεσιακό συμβούλιο διοικητικού προσωπικού του Εθνικού 
και Καποδιστριακού Πανεπιστημίου Αθηνών που προβλέπεται από την 
απόφαση Β1/453α/1984 (ΦΕΚ 326 Β’) ορίζεται ως «Α' Υπηρεσιακό 
συμβούλιο διοικητικού προσωπικού του Εθνικού και Καποδιστριακού 
Πανεπιστημίου Αθηνών». 

2. Συνιστώνται στο Εθνικό και Καποδιστριακό Πανεπιστήμιο Αθη¬ 
νών Β’ και Γ' υπηρεσιακά συμβούλια. Το Β' υπηρεσιακό συμβούλιο είναι 
αρμόδιο για την αντιμετώπιση όλων των θεμάτων υπηρεσιακής κατά¬ 
στασης του προσωπικού του Αιγινητείου Νοσοκομείου το δε Γ' του προ¬ 
σωπικού του Αρεταίειου Νοσοκομείου. 

3. Τα συνιστώμενα υπηρεσιακά συμβούλια είναι πενταμελή και απο¬ 
τελούνται από: 

α. Τον πρόεδρο της Εφορείας κάθε νοσοκομείου ή τον νόμιμο αναπλη¬ 
ρωτή του ως πρόεδρο. 

β. Δύο (2) μονίμους υπαλλήλους με Α' βαθμό προϊσταμένους Διευ¬ 
θύνσεων και αν δεν υπάρχουν, από δύο Προϊσταμένους ενδιαμέσου επι¬ 
πέδου διοίκησης μεταξύ διεύθυνσης και Τμήματος που ορίζονται με τους 
αναπληρωτές τους μόνιμους υπαλλήλους με Α' βαθμό και αν δεν υπάρ¬ 
χουν από μόνιμους υπαλλήλους με Α' βαθμό που ορίζονται μαζί με τους 
αναπληρωτές τους μόνιμους υπαλλήλους με Α’ βαθμό από την Εφορεία 
κάθε νοσοκομείου. 

γ. Δύο (2) αιρετούς εκπροσώπους των υπαλλήλων με τους αναπλη¬ 
ρωτές τους που εκλέγονται με άμεση καθολική και μυστική ψηφοφορία. 

δ. Τα μέλη των εδαφίων β και γ της παραγράφου αυτής προέρχονται 
από υπαλλήλους διαφορετικών υπηρεσιών κάθε νοσοκομείου. 

4. Τα μέλη των συμβουλίων ορίζονται με πράξη του πρύτανη που δεν 
δημοσιεύεται στην Εφημερίδα της Κυβερνήσεως. 

5. Καθήκοντα γραμματέα του συμβουλίου ασκεί διοικητικός υπάλ¬ 
ληλος κάθε νοσοκομείου που ορίζεται με τον αναπληρωτή του με πράξη 
του προέδρου της Εφορείας, ύστερα από εισήγηση του προϊσταμένου της 
διοικητικής υπηρεσίας. 

6. Για την εκλογή των αιρετών εκπροσώπων εφαρμόζονται οι διατά¬ 
ξεις της ΑΠ.ΔΙΚ ΠΡΙ Φ 80/30/8.703/1988 (ΦΕΚ 684 τ.Β'). 


7. Οι υποθέσεις που εκκρεμούν στα υφιστάμενα υπηρεσιακά συμβού¬ 
λια και για τις οποίες δεν έχει ληφθεί απόφαση κρίνονται από τα υπηρε¬ 
σιακά συμβούλια που συνιστώνται με την απόφαση αυτή. 

8. Για τις αρμοδιότητες και τον τρόπο λειτουργίας των συμβουλίων 
εφαρμόζονται οι διατάξεις που ισχύουν κάθε φορά για τα υπηρεσιακά 
συμβούλια τών δημοσίων υπαλλήλων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Φεβρουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΕΘΝΙΚΗΣ ΠΑΙΔΕΙΑΣ 

ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΑΓ. ΚΟΥΤΣΟΓΙΟΡΓΑΣ ΓΙΩΡΓΟΣ ΠΑΠΑΝΔΡΕΟΥ 

- ♦— - · 

Αριθ. 3579 (7) 

Διορισμός Αναπληρωτών Συντονιστών Δ/ντών στον Ο.Δ.Ι.Ε. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. α) Του Α.Ν. 397/68 «περί επανασυστάσεως της Γενικής Γραμ¬ 
ματείας Αθλητισμού και των αρμοδιοτήτων αυτής». 

β) Του Ν. 1558/26.7.85 «Κυβέρνηση και Κυβερνητικά Όργανα». 

γ) Του Α.Ν. 598/68 «περί ιδρύσεως Οργανισμού Ιπποδρομιών 
Ελλάδος», και άλλων τινών διατάξεων όπως τροποποιήθηκε με το Νόμο 
665/77. · 

δ) Του Ν. 1646/86 «Μέτρα πρόληψης και καταστολής της βίας 
στους αθλητικούς χώρους και άλλες διατάξεις». 

2. Την 8901/3.4.84 απόφαση του Υφυπουργού Προεδρίας της Κυ¬ 
βέρνησης με την οποία εγκρίθηκε ο εσωτερικός κανονισμός λειτουργίας 
του Ο.Δ.Ι.Ε. 

3. Την Υ.1005/7.12.88 απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Πολιτισμού Θεόδωρο 
Στάθη», αποφασίζουμε: 

Διορίζονται Αναπληρωτές Συντονιστές Δ/ντές στον Ο.Δ.Ι.Ε. οι: α) 
Δημήτριος Βουρνάς, β) Όλγα Νάνου. 

Η θητεία των παραπάνω είναι για δύο (2) χρόνια. Η αποζημίωση του 
είναι αυτή που προβλέπεται από το άρθρο 23 του Ν. 1646/86. Ο ανα¬ 
πληρωτής Συντονιστής μπορεί να επιλέξει είτε τις αποδοχές της θέσης 
του ή αυτές που ορίζονται από το άρθρο 23 του Ν. 1646/86. 

Τα καθήκοντα των Αναπληρωτών Συντονιστών θα προσδιοριστούν 
με απόφαση του Δ.Σ. του Οργανισμού, ύστερα από εισήγηση του Συντο¬ 
νιστή Δ/ντή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 
- φ- 

Αριθ. 2183 (8) 

Σύσταση ίδιου Νομικού Προσώπου με το όνομα «Β’ ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΡΙΚΑΛΩΝ» στο Δήμο 

Τρικκαίων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού Κώ¬ 
δικα (Π.Δ. 75/1985). 

2. Την αριθμ. 16/1989 απόφαση του Δημοτικού Συμβουλίου του 
Δήμου Τρικκαίων, αποφασίζουμε: 

1. Συνιστάται ίδιο Νομικό Πρόσωπο με το όνομα «Β' ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΡΙΚΑΛΩΝ» στο 
Δήμο Τρικκαίων. 

2. Σκοπός του Νομικού αυτού προσώπου, που συνιστάται σε εφαρ¬ 
μογή προγράμματος εξωϊδρυματικής προστασίας υπερηλίκων είναι α) η 
πρόληψη των βιολογικών και κοινωνικών προβλημάτων των ηλικιωμέ¬ 
νων ώστε να παραμείνουν αυτόνομα, ισότιμα και ενεργά μέλη του κοι¬ 
νωνικού συνόλου β) η διαφώτιση των ειδικών φορέων σχετικά με τα 
προβλήματα και τις ανάγκες των ηλικιωμένων γ) η έρευνα σχετικών 

θεμάτων με τους ηλικιωμένους και 5) η παροχή ιατροκοινωνικής προ¬ 
στασίας στους ηλικιωμένους. 

3. Πόροι του Νομικού Προσώπου είναι: 

α) ετήσια επιχορήγηση του Δήμου 

β) επιχορήγηση και κάθε άλλη παροχή του Κράτους είτε απ’ ευθείας 
προς το Νομικό πρόσωπο, είτε προς το Δήμο Τρικκαίων για το Νομικό 
τούτο πρόσωπο: 

γ) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ) έσοδα από τη συμβολική χρηματική συμμετοχή των μελών που 
έχουν ανάγκη προστασίας. 

ε) εισπράξεις από το αντίτιμο των πραγμάτων ή υπηρεσιών που πα¬ 
ρέχονται από το Νομικό πρόσωπο. 

στ) Πρόσοδοι από την ίδια αυτού περιουσία και 

ζ) κάθε άλλη νόμιμη πρόσοδος. 

4. Το Νομικό πρόσωπο διοικείται από επταμελές Διοικητικό Συμ¬ 
βούλιο με τους αναπληρωτάς τους, που αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος ως Πρόεδρος. 

β) ένα δημοτικό σύμβουλο με τον αναπληρωτή του που ορίζονται με 
απόφαση του δημοτικού Συμβουλίου. 

γ) ένα αιρετό μέλος του νομικού προσώπου, με τον αναπληρωτή του 
που εκλέγονται ανάμεσα στα μέλη του από αυτά. 

δ) ένα κοινωνικό λειτουργό με τον αναπληρωτή του υπαλλήλους του 
Υπουργείου Υγείας και Πρόνοιας που ορίζονται από το Υπουργείο αυτό. 


ε) ένα δημότη με τον αναπληρωτή του που ορίζονται με απόφαση του 
Δημοτικού Συμβουλίου, ύστερα από σχετική πρόταση του Δημάρ- 
χου. 

στ) ένα αιρετό εκπρόσωπο των εργαζομένων στο νομικό πρόσωπο με 
τον αναπληρωτή του και 

ζ) ένα εκπρόσωπο των τοπικών συλλόγων και συνταξιούχων με τον 
αναπληρωτή του. 

Το διοικητικό Συμβούλιο εκλέγει από τα μέλη του τον αντιπρόεδρο 
και γραμματέα αυτού. 

Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Μέχρι να εκλεγούν τα αιρετά μέλη με στοιχεία γ', στ’ και ζ” ή μέχρι 
να πληρωθεί οποιαδήποτε θέση μέλους που κενούται, το διοικητικό συμ¬ 
βούλιο λειτουργεί με την ελλιπή σύνθεσή του, αν ο αριθμός των μελών 
δεν είναι κατώτερος αυτού που απαιτείται για το σχηματισμό απαρτίας 
σύμφωνα με τις διατάξεις του Δημοτικού και Κοινοτικού Κώδικα. 

5. Το Νομικό πρόσωπο εκπροσωπείται στα δικαστήρια και σε κάθε 
αρχή από τον Πρόεδρο και όταν αυτός απουσιάζει ή κωλύεται από τον 
Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Τρίκαλα, 3 Φεβρουάριου 1989 

Ο Νομάρχης 
Π. ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





